Vince Vaughn

Vincent Anthony Vaughn (; * 28. marec 1970,Minneapolis, Minnesota, USA) je americký herec, komik, scenárista a producent. Je známy z filmov ako Stratený svet: Jurský park (1997), Poprava (1998), Cela (2000), Starsky & Hutch (2004), Ako uloviť družičku (2005), Útek do divočiny (2007), Problémy v raji (2009), Stážisti (2013), Hacksaw Ridge: Zrodenie hrdinu (2016), Blok 99 (2017) a Na zlej strane (2019).

Detstvo a mladosť 
Vaughn sa narodil v meste Minneapolis, v štáte Minnesota v bohatej rodine. Jeho matka, Sharon Eileen je realitná maklérka, ktorú časopis Bloomberg Wealth Manager kedysi zaradil medzi najlepších peňažných manažérov v Spojených štátoch. Jeho otec, Vernon Lindsay Vaughn, pracoval ako predajca pre hračkársku spoločnosť. Ako dieťa bol vychovávaný ako protestant, tak aj katolík svojou katolíckou matkou a protestantským otcom. Má libanonských, talianskych, írskych, anglických a nemeckých predkov.

Vaughn vyrastal v Buffalo Grove v štáte Illinois, kde hral futbal, bejzbal. Potom sa presťahoval do Lake Forest, kde v roku 1988 ukončil strednú školu. K hudobnému divadlu sa dostal už v mladom veku a v roku 1987 sa rozhodol stať sa hercom.

Kariéra 
V roku 1988 bol obsadený do televíznej reklamy Chevrolet. Tiež sa objavil vo vedľajších úlohách vo v niekoľkých televíznych seriáloch. Jeho prvou filmovou úlohou bol film Rudy, z roku 1993. V roku 1996 sa objavil vo filme Swingers, kde si zahral po boku Jona Favreaua a Rona Livingstona. Film bol úspešný. Krátko potom, si Vaughna všimol režisér Steven Spielberg a obsadil ho do filmového trháku Stratený svet: Jurský park, ktorý mu priniesol značnú popularitu.

V roku 1998 si zahral v kriticky uznávanom filme, Poprava, s Anne Heche. V Hecheovou, si v rovnakom roku zahral aj v remakeu Psycho, kde Vaughn stvárnil postavu Normana Batesa. Vaughnova popularita sa zvyšovala a získal aj viacero filmových ponúk. 

V roku 2000 si zahral v dráme Cela a o rok neskôr, hral v komédii Zoolander, po boku Bena Stillera. Po boku Bena Stillera, si Vaughn zahral aj v roku 2004, vo filme Vybíjaná: Choď do toho na plné gule a Starsky & Hutch. Krátko po tom, sa stal členom komediálnej skupiny hercov s názvom "Frat Pack", ktorí často hrajú vo filmových komédiách. K týmto hercom patrí napríklad Ben Stiller, Owen Wilson, Luke Wilson, Steve Carell, Jack Black a Will Ferrell.

V roku 2005 si zahral v komédii Ako uloviť družičku, ktorý v pokladniach Spojených štátov zarobil viac ako 200 miliónov dolárov. V roku 2008 sa pripojil k hereckému obsadeniu ako Reese Witherspoon, Robert Duvall, Sissy Spacek, Mary Steenburgen a Jon Favreau vo filme Vianoce na štvrtú. 

V roku 2011 hral vo filme Dilema, po boku Winony Ryder, Jennifer Connelly a Kevina Jamesa. V roku 2015 sa objavil v druhej sérii televízneho seriálu True Detective. V roku 2017 hral hlavnú úlohu vo filme Blok 99, kde za svoj herecký výkon získal nomináciu na ocenenie Saturn Awards. V rokoch 2020 až 2021 si zahral v televíznom seriály Larry, kroť sa a v roku 2022 sa pripojil k hereckému obsadeniu televízneho seriálu Bad Monkey.

Súkromný život 
V roku 2005 začal Vaughn chodiť s Jennifer Aniston, s ktorou hral v komédii Rozchod! Rozišli sa koncom roka 2006.

2. januára 2010 sa oženil za kanadskú realitnú maklérku Kylu Weber, s ktorou má dve deti. 

V roku 2016 začal Vaughn trénovať brazílske jiu-jitsu na akadémii Gracie v Torrance v Kalifornii a vo februári 2018 získal modrý pás.

Iné projekty

Zdroj 

Filmoví herci USA
Televízni herci USA
Dabingoví herci USA
Komici USA
Scenáristi USA
Producenti USA
Osobnosti z Minnesoty
Osobnosti z Minneapolisu
Osobnosti USA libanonského pôvodu
Osobnosti USA talianskeho pôvodu
Osobnosti USA írskeho pôvodu
Osobnosti USA nemeckého pôvodu
Osobnosti USA anglického pôvodu